b'\n_START_ARTICLE_\nHR Top 40\n_START_PARAGRAPH_\nHR Top 40, ogs\xc3\xa5 kalt Official Toplista HR 40, er Kroatias offisielle singlehitliste basert p\xc3\xa5 airplay-tall fra utvalgte radiostasjoner i landet. Listen publiseres ukentlig og har v\xc3\xa6rt offisiell hitliste i Kroatia siden etableringen i 2013. Listen ble opprinnelig utarbeidet av det kroatiske musikkinstituttet IHG (Institut hrvatske glazbe), men utarbeides n\xc3\xa5 av IFPIs kroatiske divisjon, Hrvatska diskografska udruga._NEWLINE_Det utarbeides flere ukentlige lister, blant annet en topp 40-liste for kroatiske utgivelser (HRtop40) og en topp 40-liste over de mest spilte sangene p\xc3\xa5 kroatisk radio den siste uken, kalt Airplay Radio Chart (ARCtop40). Artistene som har ligget lengst p\xc3\xa5 listen er Vatra med sangen \xc2\xabTango\xc2\xbb, som l\xc3\xa5 25 sammenhengende uker p\xc3\xa5 f\xc3\xb8rsteplass, og Psihomodo Pop med \xc2\xabDonna\xc2\xbb, som l\xc3\xa5 52 sammenhengende uker p\xc3\xa5 listen.'